Як сапраўдная эстрадная спявачка, трымае сябе на любой сцэне Аліна Масалава, студэнтка факультэта міжнародных адносін. Падаецца, яна на КЛУмБе была заўсёды, нават да яе зяўлення. Аліна – гэта крэатыў, кемлівасць, весялосць, артыстызм. Для яе падрыхтаваць і на вельмі добрым узроўні выканаць любую песню на рускай, беларускай, англійскай, іспанскай мовах не праблема. Пытанне толькі, калі трэба: сёння, або заўтра і пад які акампанемент? На КЛУмБе наша зорка выступала сольна, пад фанаграму, пад гітару. Асабліва ўражлівымі былі выступы Аліны ў дуэце з саксафаністам Ільёй Візерам, курсантам ваеннага факультэта БДУ, які неаднаразова радаваў клубаўцаў чароўным гучаннем душэўных, рамантычных мелодый.